Document ID: 32007R0880

KOMISIJOS REGLAMENTAS (EB) Nr. 880/2007
2007 m. liepos 25 d.
iš dalies keičiantis Reglamento (EB) Nr. 2133/2001, atidarančio tam tikras Bendrijos tarifines kvotas ir tarifų ribas javų sektoriuje ir numatančio jų administravimą, nuostatas dėl Bendrijos tarifinių kvotų kai kuriems produktams, kurių KN kodas yra 2309 90, naudojamiems gyvūnų pašarams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. vasario 22 d. Tarybos sprendimą Nr. 2007/444/EB dėl Europos bendrijos ir Kanados vyriausybės susitarimo dėl derybų užbaigimo pagal 1994 m. GATT XXIV straipsnio 6 dalį sudarymo (1), ypač į jo 2 straipsnį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (2), ypač į jo 12 straipsnio 1 dalį,
kadangi:
(1)
2007 m. vasario 22 d. Tarybos reglamentas (EB) Nr. 733/2007 dėl Europos bendrijos ir Kanados vyriausybės susitarimo dėl derybų užbaigimo pagal 1994 m. GATT XXIV straipsnio 6 dalį įgyvendinimo, iš dalies keičiantis ir papildantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (3), numato kiekvienais kalendoriniais metais nustatyti 7 % ad valorem muitu apmokestinamų tam tikrų produktų, kurių KN kodas 2309 90, naudojamų gyvūnų pašarams, tarifinę kvotą.
(2)
Į 1993 m. liepos 2 d. Komisijos reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (4), buvo įtrauktos tvarkymo taisyklės, taikomos tarifinėms kvotoms, skirtoms naudoti pagal muitinės deklaracijų datų chronologinę tvarką, ir lengvatinio importo priežiūrai. Siekiant šios naujos tarifinės kvotos administravimą suderinti su panašių kvotų administravimu, jos administravimas turi būti integruotas į atitinkamą sistemą.
(3)
Komisijos reglamentas (EB) Nr. 2133/2001 (5) turi būti atitinkamai iš dalies pakeistas.
(4)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2133/2001 II priedas papildomas šia eilute:
„09.0070
2309 90 31
2309 90 41
2309 90 51
2309 90 95
2309 90 99
Produktai, naudojami gyvūnų pašarams
2 700
7 % ad valorem
Visos trečiosios šalys (erga omnes)“
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. liepos 25 d.

Labels: 3
17
6